《元夜》
宋代·陈与义

今夕天气佳，上天何澄穆。
列宿雨后明，流云月边速。
空檐垂斗柄，微吹生丛竹。
对此不能寐，步绕庭之曲。
遥睇浮屠颠，数星红煜煜。
悟知烧灯夕，节意亦满目。
历代能几诗，遍赋杂珉玉。
栖鸦亦未定，更呜伴余独。
百年滔滔内，忧乐两难复。
唯应长似今，寂寞送寒燠。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。